ai4bharat/Pralekha huggingface dataset:
கனரகத் தொழில்கள் அமைச்சகம்
பேட்டரி மாற்றுக் கொள்கை மற்றும் இயங்குத்தன்மை தரநிலைகளை கொண்டு வருவதற்கான முன்மொழிதலை மத்திய நிதி மற்றும் பெருநிறுவன விவகாரங்கள் அமைச்சர் அறிவித்தார்
2022-23-ம் ஆண்டுக்கான மத்திய பட்ஜெட்டை நாடாளுமன்றத்தில் இன்று தாக்கல் செய்த மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி நிர்மலா சீதாராமன் நகர்ப்புறங்களில் அதிகளவில் சார்ஜிங் நிலையங்களை நிறுவுவதிலுள்ள சிக்கல்களை எடுத்துரைத்ததோடு, பேட்டரி மாற்றுக் கொள்கை மற்றும் இயங்குத்தன்மை தரநிலைகளை கொண்டு வருவதற்கான முன்மொழிதலை அறிவித்தார்.
“பேட்டரி அல்லது எரிசக்தியை சேவையாக வழங்குவதற்கு புதுமையான மற்றும் நீடித்த வர்த்தக முறைகளை உருவாக்க தனியார் துறை ஊக்கப்படுத்தப்படும்,” என்று கூறிய அமைச்சர், மின்சார வாகன சூழலியலின் செயல்திறனை இது மேம்படுத்தும் என்றார்.
நகர்ப்புறங்களில் பொதுப் போக்குவரத்தை பயன்படுத்துவதற்கான மாற்றத்தை ஊக்குவிப்போம் என்றும் நிதி அமைச்சர் கூறினார். தூய்மையான தொழில்நுட்பம் மற்றும் நிர்வாகத் தீர்வுகள், பூஜ்ஜிய புதைபடிவ எரிபொருள் கொள்கையுடன் கூடிய சிறப்பு போக்குவரத்து மண்டலங்கள் மற்றும் மின்சார வாகனங்களால் இது ஊக்கமளிக்கப்படும் என்று அவர் மேலும் கூறினார்.
உற்பத்தியுடன் இணைக்கப்பட்ட ஊக்கத்தொகை திட்டம் குறித்து திருமதி நிர்மலா சீதாராமன் கூறுகையில், “தற்சார்பு இந்தியா லட்சியத்தை அடைவதற்காக 14 துறைகளுக்கு அறிவிக்கப்பட்ட உற்பத்தியுடன் இணைக்கப்பட்ட ஊக்கத்தொகை திட்டம் 60 லட்சம் புதிய வேலைவாய்ப்புகளை உருவாக்கும் மற்றும் அடுத்த 5 ஆண்டுகளில் 30 லட்சம் கோடி கூடுதல் உற்பத்தியை எட்டும் சாத்தியக்கூறுடன் நல்ல வரவேற்பை பெற்றுள்ளது,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1794338
சமூக நிதி மற்றும் அதிகாரமளித்தல் அமைச்சகம்
பிரதமரின் குறிப்பாக பாதிக்கப்படும் பழங்குடி குழுக்கள்  மேம்பாட்டு இயக்கம்
சமூக மற்றும் பொருளாதாரத்தில் பின்தங்கிய பழங்குடியினருக்கான இலக்குத் திட்டங்களை செயல்படுத்துவதற்காக, 2023-24 பட்ஜெட்டில் பிரதமரின் மிகவும் பாதிக்கப்பட்ட பழங்குடி மக்கள் மேம்பாட்டு இயக்கம் குறித்த அறிவிப்பை அரசு வெளியிட்டது.
பாதுகாப்பான வீட்டுவசதி, சுத்தமான குடிநீர், சுகாதாரம், மேம்பட்ட கல்வி, சுகாதாரம் மற்றும் ஊட்டச்சத்து, சாலை மற்றும் தொலைத்தொடர்பு இணைப்பு மற்றும் நிலையான வாழ்வாதார வாய்ப்புகள் போன்ற அடிப்படை வசதிகளுடன் இத்தகையோரின் குடும்பங்கள் மற்றும் குடியிருப்புகளை நிரப்புவதன் மூலம் குறிப்பாக பாதிக்கப்படும் பழங்குடி குழுக்களின்  சமூக-பொருளாதார நிலைமைகளை மேம்படுத்துவதை இந்த இயக்கம் நோக்கமாகக் கொண்டுள்ளது.
அடுத்த மூன்று ஆண்டுகளில் இத்திட்டத்தின் கீழ் மேற்கொள்ளப்பட உள்ள செயல்பாடுகளுக்கு பழங்குடியினருக்கான மேம்பாட்டு செயல்திட்டத்திலிருந்து ரூ.15,000 கோடி கிடைக்கும் என்று எதிர்பார்க்கப்படுகிறது.
இத்தகவலை மத்திய சமூக நீதி மற்றும் அதிகாரமளித்தல் துறை இணையமைச்சர் திரு நாராயணசாமி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
PIB Headquarters
இந்திய விமான நிலையங்கள் ஆணையத்தின் தென் மண்டல செயல் இயக்குநராக திரு ஆர் மாதவன் பொறுப்பேற்றார்
இந்திய விமான நிலையங்கள் ஆணையத்தின் தென் மண்டல செயல் இயக்குநராக திரு ஆர் மாதவன் பொறுப்பேற்றார். தமிழ்நாடு, ஆந்திரப்பிரதேசம், தெலங்கானா, கேரளா, கர்நாடகா ஆகிய ஐந்து மாநிலங்கள் மற்றும் புதுச்சேரி, லட்சத் தீவு ஆகிய யூனியன் பிரதேசங்களில் உள்ள அனைத்து விமான நிலையங்களின் நிர்வாகம், தரமேம்பாடு, வளர்ச்சி ஆகியவற்றை அவர் கவனிப்பார். இந்த விமான நிலையங்களில் பயணிகளுக்கான வசதிகள் மற்றும் துறைசார்ந்த அடிப்படைக் கட்டமைப்பு, சேவைகள், நிர்வாகம் ஆகியவற்றை உறுதி செய்யும் பொறுப்பும் அவருக்கு அளிக்கப்பட்டுள்ளது.
சென்னைப் பல்கலைக் கழகத்தின் வணிகவியல் பட்டதாரியான திரு ஆர் மாதவன், திருச்சியில் உள்ள பாரத மிகுமின் நிறுவனத்தில் 1986 ஆம் ஆண்டு தமது பணியைத் துவக்கினார். பின்னர், 1994 ஆம் ஆண்டு சென்னையில் இருந்த தேசிய விமான நிலையங்கள் ஆணையத்தின் தென்மண்டல தலைமையகத்தின் கணக்கு அதிகாரியாக 1994-ல் பொறுப்பேற்றார். இதைத் தொடர்ந்து மும்பை, சென்னை, தில்லி, கொல்கத்தா விமான நிலையங்களில் பல்வேறு பொறுப்புகளை வகித்த அவர், புதுதில்லியில் கார்ப்பரேட் தலைமையகத்திலும் பணியாற்றியவர்.
சமூக நிதி மற்றும் அதிகாரமளித்தல் அமைச்சகம்
பட்டியல் பிரிவை சேர்ந்த மாணவர்களுக்கான ஊக்கத்தொகை திட்டத்தை அரசு திருத்தியமைத்துள்ளது: திரு ரத்தன் லால் கட்டாரியா
பட்டியல் பிரிவை சேர்ந்த மாணவர்களுக்கான பள்ளிக்கல்விக்கு  பிந்தைய ஊக்கத்தொகை திட்டத்தை அரசு திருத்தியமைத்துள்ளது என்று மத்திய சமூக நீதி மற்றும் அதிகாரமளித்தல் அமைச்சர் திரு ரத்தன் லால் கட்டாரியா இன்று தெரிவித்தார்.
நாடாளுமன்றத்தின் மக்களவையில் எழுப்பப்பட்ட கேள்விக்கு எழுத்து பூர்வமாக பதிலளித்த அவர், இதற்கான செலவு மத்திய மற்றும் மாநில/யூனியன் பிரதேச அரசுகளுக்கிடையே 60:40 என்னும் விகிதத்தில் பிரித்துக்கொள்ளப்படும் என்றும், வடகிழக்கு மாநிலங்களை பொருத்தவரையில் 90 சதவீத செலவை மத்திய அரசே ஏற்கும் என்றும் தெரிவித்தார். உதவித்தொகை ஒவ்வொரு வருடமும் 5 சதவீதம் அதிகரிக்கப்படும் என்றும் அவர் தெரிவித்தார்.
மாநில/யூனியன் பிரதேச அரசுகளால் அடையாளம் காணப்படும் ஏழைக் குடும்பங்களை சேர்ந்த பட்டியல் இனப்பிரிவை சேர்ந்த மாணவர்களுக்கு உதவுவதை இந்த திருத்தப்பட்ட திட்டம் நோக்கமாக கொண்டுள்ளது.
மோசடிகளை தடுக்கும் விதமாக, 2021-22-ஆம் ஆண்டில் இருந்து மத்திய அரசின் பங்குத்தொகை மாணவர்களின் வங்கி கணக்குகளுக்கு நேரடியாக செலுத்தப்பட்டுவிடும்.
மேலும் விவரங்களுக்கு, இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1694469
-----
(Visitor Counter : 148
சுகாதாரம் மற்றும் குடும்ப நலத்துறை அமைச்சகம்
மாநில அரசால் கொவிட் மருத்துவமனைகளாக அறிவிக்கப்பட்டுள்ள, மத்திய அரசின் சுகாதாரத் திட்டத்தில் பட்டியலிடப்பட்டுள்ள, அனைத்து மருத்துவமனைகளிலும் இத்திட்டப் பயனாளிகள் சிகிச்சை பெறலாம்
மத்திய சுகாதாரம் மற்றும் குடும்ப நலத்துறை அமைச்சகம், மத்திய அரசின் சுகாதாரத் திட்டத்தில்  பட்டியலிடப்பட்டுள்ள அனைத்து மருத்துவமனைகளுக்கும் ஓர் ஆணை பிறப்பித்துள்ளது. கொவிட் தொடர்பான சிகிச்சையை தனியார் மருத்துவமனைகளில் பெறுவதில் உள்ள சிக்கல்களைக் குறிப்பிட்டு, இத்திட்டப் பயனாளிகள் அளித்துள்ள மனுக்களை பரிசீலனை செய்த பின்னர், அமைச்சகம் இந்த ஆணையைப் பிறப்பித்துள்ளது.
இந்த ஆணையின்படி, சிஜிஎச்எஸ்-இல் பட்டியலிடப்பட்டுள்ள மற்றும் மாநில அரசால் கொவிட் மருத்துவமனைகளாக அறிவிக்கப்பட்டுள்ள அனைத்து மருத்துவமனைகளிலும், இத்திட்டத்தின் பயனாளிகள், இத்திட்ட விதிமுறைகளின்படி, கொவிட் தொற்று தொடர்பான அனைத்து சிகிச்சைகளையும் பெற முடியும். அதே நேரத்தில், கொவிட் மருத்துவமனைகளாக அறிவிக்கப்படாத, சிஜிஎச்எஸ்-இல் பட்டியலிடப்பட்டுள்ள மருத்துவமனைகளும், கொவிட் தொடர்பான சிகிச்சைகளை, திட்டப்பயனாளிகளுக்கு அளிக்க மறுக்கக் கூடாது. அவ்வாறு மறுப்பவர்கள் மீது நடவடிக்கை எடுக்கப்படும் என்றும் மத்திய சுகாதாரம் மற்றும் குடும்பநலத்துறை அமைச்சகம் தெரிவித்துள்ளது.
-------
(
எஃகுத்துறை அமைச்சகம்
இரும்புத்தாது மற்றும் எஃகு உற்பத்தியை அதிகரிக்க நடவடிக்கை: மத்திய அமைச்சர் தகவல்
மத்திய எஃகுத்துறை அமைச்சர் திரு தர்மேந்திர பிரதான், மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
தேவை அதிகம் காரணமாக எஃகு விலை அதிகரித்துள்ளதால், இரும்புத் தாது, மற்றும் எஃகு உற்பத்தியை அதிகரிக்க மத்திய அரசு நடவடிக்கை எடுத்து வருகிறது. ஒழுங்குமுறையற்ற வெளிச்சந்தையில், தேவை மற்றும் விநியோகத்துக்கு ஏற்ப எஃகு விலை நிர்ணயிக்கப்படுகிறது. சர்வதேச சந்தையிலும் இரும்புத்தாது விலை அதிகமாக உள்ளது. இந்த நிதியாண்டில் கடந்த நவம்பர் மாதம் 112 மெட்ரிக் டன் இரும்புத்தாது மட்டுமே உற்பத்தி செய்யப்பட்டது. கடந்தாண்டு இதே காலகட்டத்தில், 152 மெட்ரிக் டன் இரும்புத்தாது உற்பத்தி செய்யப்பட்டது. ஒடிசாவில் உள்ள 13 இரும்புத்தாது சுரங்கங்கள், ஏலத்துக்குப்பின் சரியாக செயல்படாததால், உற்பத்தி குறைந்தது. இவற்றை அதிகரிப்பதற்கான சுரங்கம் மற்றும் கனிம கொள்கை சீர்திருத்தம் செய்வது உட்பட பல நடவடிக்கைகளை மத்திய அரசு எடுத்துள்ளது.பொது ஊரடங்கு காலத்தின் போது, எஃகு உற்பத்தியை மீண்டும் தொடங்க, தொழிற் சங்கங்கள் , உள்நாட்டு எஃகு தொழில் துறை தலைவர்கள் உட்பட பல தரப்பினருடன் பல கட்ட ஆலோசனைகள் மற்றும் இணைய கருத்தரங்குகள் நடத்தப்பட்டன. இதற்கு ஏற்ற வகையில் உள்துறை அமைச்சகமும் அவ்வப்போது வழிகாட்டுதல்களை வெளியிட்டது.நாட்டில் தற்போது 914 எஃகு தயாரிப்பு ஆலைகள் உள்ளன. பொதுத் துறையில், சத்தீஸ்கர் மாநிலத்தில் உள்ள என்எம்டிசி எஃகு ஆலையில் தற்போது பணிகள் நடைப்பெற்று கொண்டிருக்கின்றன. கொவிட்-19 காரணமாக நடப்பு நிதியாண்டை தவிர கடந்த 3 ஆண்டுகளில் உள்நாட்டு எஃகு உற்பத்தி அதிகரித்ததால், எஃகு இறக்குமதி குறைந்தது. உள்நாட்டில் தயாரிக்கப்படாத, அல்லது குறைந்த அளவில் உற்பத்தி செய்யப்படும் சில ரக எஃகு, உற்பத்தி துறைக்காக தொடர்ந்து இறக்குமதி செய்யப்படுகிறது. கடந்த 2020 ஆம் ஆண்டின் ஏப்ரல் முதல் டிசம்பர் வரை 3.21 மெட்ரிக் டன் எஃகு இறக்குமதி செய்யப்பட்டுள்ளது.
மேலும் விவரங்களுக்கு https://pib.gov.in/PressReleasePage.aspx?PRID=1694744
-----
(Visitor Counter : 80
அறிவியல் மற்றும் தொழில்நுட்பத்துறை
செமிகண்டக்டர் மற்றும் சென்சார்கள் துறையில் உள்நாட்டு தொழில்நுட்பங்களைக் கொண்ட இந்திய நிறுவனங்களிடம் இருந்து வணிகமயமாக்கலுக்கான நிதி உதவி பெற விண்ணப்பங்கள் வரவேற்கப்படுகின்றன
செமிகண்டக்டர் மற்றும் சென்சார் துறையில் புதுமையான தொழில்நுட்பங்களைக் கொண்ட இந்திய நிறுவனங்கள் வணிகமயமாக்கலுக்கான நிதி ஆதரவு பெறுவதற்கும், கடன்கள், பங்குகள் மற்றும் மானியங்கள் வடிவில் நிதி உதவி பெறுவதற்கும் தற்போது வாய்ப்புள்ளது.
செமிகண்டக்டர் மற்றும் சென்சார்கள் துறையில் உள்நாட்டு தொழில்நுட்பங்களைக் கொண்ட இந்திய நிறுவனங்களிடம் இருந்து வணிகமயமாக்கலுக்கான நிதி உதவி பெற விண்ணப்பங்கள் வரவேற்கப்படுகின்றன.
இந்திய அரசின் அறிவியல் மற்றும் தொழில்நுட்பத் துறையின் சட்டப்பூர்வ அமைப்பான தொழில்நுட்ப மேம்பாட்டு வாரியத்தால் வரவேற்கப்பட்டுள்ள முன்மொழிவுகள், இந்திய நிறுவனங்களுக்கு வணிகமயமாக்கலுக்கான நிதி உதவி வழங்குதல், அறிவியல், தொழில்நுட்பம், நிதி மற்றும் வணிகத் தகுதி, மற்றும் நிதி உதவி ஆகியவற்றின் அடிப்படையில் மதிப்பீடு செய்தல் போன்ற முக்கிய அம்சங்களைக் கொண்டுள்ளன.
மின்னணு அமைப்பு, வடிவமைப்பு மற்றும் உற்பத்திக்கான உலகளாவிய மையமாக இந்தியாவை நிலைநிறுத்துவதை மாண்புமிகு பிரதமர் திரு நரேந்திர மோடியின் தொலைநோக்குப் பார்வை நோக்கமாகக் கொண்டுள்ளது.
தொழில்நுட்ப மேம்பாட்டு வாரிய செயலாளர் திரு ராஜேஷ் குமார் பதக் கூறுகையில், தொழில்நுட்ப நிறுவனங்களின் வளர்ச்சிக்கு உகந்த சுற்றுச்சூழல் அமைப்புகளை உருவாக்குவதில் தொழில்நுட்ப மேம்பாட்டு வாரியம் முக்கியப் பங்காற்றியுள்ளது, இந்த அழைப்பு செமிகண்டக்டர் மற்றும் சென்சார் சூழலியலுக்கு உத்வேகத்தை அளிக்கும், தற்சார்பு இந்தியா முன்முயற்சிக்கு இது அவசியம்,” என்றார்.
முன்மொழிவை சமர்ப்பிப்பதற்கான கடைசித் தேதி மார்ச் 26, 2022 ஆகும். மேலும் தகவல்களுக்கு, www.tdb.gov.in எனும் இணையதளத்தை பார்க்கவும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1794713
------
(Visitor Counter : 122
தேர்தல் ஆணையம்
கர்நாடகா சட்ட மேலவைத் தேர்தல்
ஏற்கனவே இருந்த உறுப்பினர்களின் பதவிக்காலம் முடிவடைந்ததை ஒட்டி கர்நாடகா சட்ட மேலவையின் நான்கு இடங்கள் 2020 ஜூன் 30 அன்று காலியானது.
இந்த நான்கு இடங்களில் இரண்டு பட்டதாரிகள் இடங்களும், மீதமிருக்கும் இரண்டு ஆசிரியர்கள் இடங்களும் ஆகும்.
கொவிட்-19 காரணமாக ஏற்பட்ட எதிர்பாராத சூழ்நிலைகளால், மேற்கண்ட இடங்களுக்கான தேர்தலை பின்னர் நடத்த முடிவு எடுக்கப்பட்டது.
தற்போது, கர்நாடக தலைமை தேர்தல் அலுவலர் அளித்த உள்ளீடுகளின் படி, இந்த இடங்களில் தேர்தலை நடத்த தேர்தல் ஆணையம் முடிவெடுத்துள்ளது.
இதன்படி தேர்தலுக்கான அறிவிப்பு 2020 அக்டோபர் 1 அன்று வெளியிடப்படும். வேட்பு மனுவை தாக்கல் செய்வதற்கான கடைசி தேதி 2020 செப்டம்பர் 8 ஆகும். வேட்புமனுக்கள் 2020 செப்டம்பர் 9 அன்று பரிசீலிக்கப்படும். வேட்புமனுக்களை திரும்ப பெறுவதற்கான கடைசி நாள் 2020 செப்டம்பர் 12 ஆகும்.
2020 செப்டம்பர் 28-ஆம் தேதி தேர்தல் நடைபெறும். வாக்குகளின் எண்ணிக்கை 2020 நவம்பர் 2 அன்று நடைபெறும். தேர்தல் நடைமுறைகள் 2020 நவம்பர் 5 அன்று நிறைவு பெறும்.
தேர்தலுக்கான நடத்தை விதிகள் உடனடியாக அமலுக்கு வந்துள்ளன.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1659995
சுகாதாரம் மற்றும் குடும்ப நலத்துறை அமைச்சகம்
அமெரிக்காவை விட அதிக எண்ணிக்கையிலான கொவிட்-19 தடுப்பூசிகளை செலுத்தி இந்தியா மைல்கல் சாதனை
நாடு தழுவிய கொவிட்-19 தடுப்பூசித் திட்டத்தில் மேலும் ஒரு மைல்கல் சாதனையாக அமெரிக்காவை விட அதிக தடுப்பூசிகளை இந்தியா செலுத்தியுள்ளது. தடுப்பூசித் திட்டம் இந்தியாவில் கடந்த ஜனவரி 16-ஆம் தேதி தொடங்கிய நிலையில், அமெரிக்காவில் அதற்கு முன்பாக கடந்த 2020-ஆம் ஆண்டு டிசம்பர் 14-ம் நாளே தொடங்கியது.
இன்று காலை 8 மணி வரை, இந்தியாவில் 32,36,63,297 டோஸ் தடுப்பூசிகளும், அமெரிக்காவில் 32,33,27,328 தடுப்பூசிகளும் செலுத்தப்பட்டுள்ளன.
கடந்த 24 மணி நேரத்தில் நம் நாட்டில் 17,21,268 தடுப்பூசிகள் செலுத்தப்பட்டுள்ளன.
இந்தியாவில் கடந்த 24 மணி நேரத்தில் 46,148 பேர் புதிதாக பாதிக்கப்பட்டுள்ளனர். இதையடுத்து, 21-வது நாளாக அன்றாட புதிய பாதிப்புகள் ஒரு லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சை பெறுவோரின் எண்ணிக்கை 5,72,994 ஆகக் குறைந்துள்ளது. இது, நாட்டின் மொத்த பாதிப்பில் வெறும் 1.89 சதவீதமாகும்.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 13,409 குறைந்துள்ளது.
தொடர்ந்து 46-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 58,578 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 12,430 பேர் குணமடைந்தனர்.
இதுவரை மொத்தம் 2,93,09,607 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 96.80 சதவீதமாக அதிகரித்துள்ளது.
கடந்த 24 மணி நேரத்தில் 15,70,515 பரிசோதனைகளும், இந்தியாவில் இதுவரை மொத்தம் 40,63,71,279 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.81 சதவீதமாகவும், தினசரி தொற்று உறுதி விகிதம் 2.94 சதவீதமாகவும் இன்று பதிவாகியுள்ளது. தொடர்ந்து 21 நாட்களாக இந்த எண்ணிக்கை 5 சதவீதத்திற்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1730809
வணிகம் மற்றும் தொழில்துறை அமைச்சகம்
சிறந்த வேளாண் நடைமுறைகள், பதப்படுத்துதல் மற்றும் இசப்கோல் மதிப்புக்கூட்டல் குறித்த இணைய கருத்தரங்கை வேளாண் மற்றும் பதப்படுத்தப்பட்ட உணவு பொருட்கள் ஏற்றுமதி வளர்ச்சி ஆணையம் நடத்தியது
தென்னிந்திய உயிரி தொழில்நட்ப மையம் மற்றும் உயிரி தொழில்நுட்பத் துறை-தெற்காசிய உயிரி தொழில்நுட்ப மைய உயிரி தொழில்நுட்ப வேளாண் மையம், உயிரி தொழில்நுட்பத் துறை, இந்திய வேளாண் தொழில்நுட்ப குழு-மருத்துவ மற்றும் வாசனை செடிகள் ஆராய்ச்சி இயக்குநரகம், வேளாண் துறை, மற்றும் ராஜஸ்தான் மாநில வேளாண் சந்தைப்படுத்துதல் வாரியம் ஆகியவற்றுடன் இணைந்து ராஜஸ்தானில் உள்ள இசப்கோல் ஏற்றுமதியாளர்களின் விநியோக சங்கிலியை வலுப்படுத்தும் விதமாக சிறந்த வேளாண் நடைமுறைகள், பதப்படுத்துதல் மற்றும் இசப்கோல் மதிப்புக்கூட்டல் குறித்த இணைய கருத்தரங்கை வேளாண் மற்றும் பதப்படுத்தப்பட்ட உணவு பொருட்கள் ஏற்றுமதி வளர்ச்சி ஆணையம் நடத்தியது.
துவக்க உரையாற்றிய வேளாண் மற்றும் பதப்படுத்தப்பட்ட உணவு பொருட்கள் ஏற்றுமதி வளர்ச்சி ஆணையத்தின் தலைவர் டாக்டர் அங்கமுத்து, உடல் நலத்திற்கு பல்வேறு நன்மைகளை அளிக்கக் கூடிய பிரத்தியேக பொருள் இசப்கோல் என்றார். அமெரிக்கா, ஐரோப்பா, ஆஸ்திரேலியா மற்றும் சீனா போன்ற வளர்ச்சியடைந்த நாடுகளில் இதற்கான தேவை அதிகமாக உள்ளதாக அவர் கூறினார். பிசிலியம் பொருட்களின் உற்பத்தி மற்றும் ஏற்றுமதி வளர்ச்சி குறித்து அவர் உரையாற்றினார்.
ராஜஸ்தான் அரசின் வேளாண் மற்றும் தோட்டக்கலை ஆணையர் டாக்டர் ஓம் பிரகாஷ், இசப்கோல் எளிதாக பாதிப்படையக் கூடிய விளைபொருள் என்றும் பனி அல்லது மழைக்கு பாதிப்படைந்து விடும் என்றும் கூறினார்.
கடுமையான பருவ நிலைகளை சமாளிக்கக்கூடிய இசப்கோல் வகைகளை உருவாக்க வேண்டிய தேவை இருப்பதாக குறிப்பிட்ட அவர், இதன் மூலம் அதிக விளைச்சல் ஏற்பட்டு அதிக அளவில் பதப்படுத்தப்பட்ட பொருட்கள் கிடைக்கும் என்றார்.
மேலும் விவரங்களுக்கு இந்த ஆங்கில செய்திக் குறிப்பைக்
காணவும்: https://pib.gov.in/PressReleasePage.aspx?PRID=1688562
------
(Visitor Counter : 178
கலாசாரத்துறை அமைச்சகம்
நான்காவது ஜி 20 கலாச்சார பணிக்குழுக் கூட்டம் வாரணாசியில் இன்று நிறைவடைந்தது - கலாச்சார அமைச்சர்கள் கூட்டம் நாளை நடைபெறுகிறது
ஜி 20 உறுப்பு நாடுகள் மற்றும் சர்வதேச அமைப்புகளின் பிரதிநிதிகள் பங்கேற்கும் நான்காவது ஜி 20 கலாச்சார பணிக்குழுக் கூட்டத்தில் வரைவு பிரகடனம் குறித்த விவாதங்கள் வாரணாசியில் இன்று  நிறைவடைந்தன. கலாச்சார அமைச்சர்கள் கூட்டம் நாளை  வாரணாசியில் நடைபெறுகிறது.
இது தொடர்பாக, செய்தியாளர்களிடம் பேசிய மத்திய கலாச்சாரத் துறை அமைச்சர் திரு ஜி. கிஷன் ரெட்டி, வாரணாசி கலாச்சாரக் கூட்டங்கள் கலாச்சாரத் துறை தொடர்பான பல பரிமாணங்களைப் பற்றி விவாதிக்க ஒரு வாய்ப்பை உருவாக்கின என்றார்.
ஜி 20 கலாச்சார பணிக்குழு கூட்டங்கள் குறித்து சுருக்கமாகக் கூறிய அவர், முதல் கலாச்சார குழு கூட்டம் கஜுராஹோவிலும், இரண்டாவது புவனேஸ்வரிலும், மூன்றாவது கர்நாடகாவின் ஹம்பியிலும், நான்காவது இப்போது வாரணாசியிலும் நடைபெற்றது என்றார். அமைச்சர்கள் கூட்டத்தின் முடிவில் வாரணாசி கலாச்சார அமைச்சர்கள் பிரகடனம் நாளை வெளியிடப்படும் என்றும் அவர் கூறினார்.
நிகழ்ச்சியில் பேசிய கலாச்சாரத் துறை இணை அமைச்சர் திருமதி மீனாட்சி லேகி, இந்தியாவின் ஜி 20 தலைமைத்துவம் நாட்டின் கலாச்சாரத்தின் அழகான கட்டமைப்பை வெளிப்படுத்துகிறது என்று தெரிவித்தார்.
வசுதைவ குடும்பகம் என்ற தலைப்பில் 29 நாடுகளைச் சேர்ந்த இசைக்கலைஞர்களை ஒருங்கிணைத்து நாளை பிரமாண்டமான கலாச்சார இசைக் கச்சேரிக்கு ஏற்பாடு செய்யப்பட்டுள்ளதாக கலாச்சாரத் துறைச் செயலாளர் திரு கோவிந்த் மோகன் தெரிவித்தார்.
பணிக்குழுக் கூட்ட அமர்வுகள் முடிந்ததும், ஜி 20 பிரதிநிதிகள் சந்த் ரவிதாஸ் படித்துறைக்கு கங்கை நதியில் உற்சாகப் பயணம் மேற்கொண்டனர். அதைத் தொடர்ந்து பிரமாண்டமான கங்கா ஆரத்தி நிகழ்ச்சியில் பங்கேற்றனர். கங்கா ஆரத்தி என்பது வாரணாசியில் தினமும் காலை மற்றும் மாலையில் புனித கங்கை நதிக்கு மரியாதை செலுத்தும் ஒரு அழகான சடங்காகும்.
அதன் பின்னர், பிரபல நடனக் கலைஞரும் நடன இயக்குநருமான ராணி கானம் ஏற்பாடு செய்திருந்த கலை நிகழ்ச்சியை பிரதிநிதிகள் கண்டுகளித்தனர்.
Release ID=1952247
SM/PLM/KRS
(Visitor Counter : 64
பாதுகாப்பு அமைச்சகம்
கர்வால் பகுதியில், 6,002 மீட்டர் உயரத்தில் உள்ள தெலு மலைச்சிகரத்திற்கான என்.சி.சி சிறுவர்களின், பயணம் புதுதில்லியிலிருந்து கொடியசைத்து தொடங்கி வைக்கப்பட்டது
தேசிய மாணவர் படை  சிறுவர்களின் மலையேற்றப் பயணத்தை இன்று  புதுதில்லியிலிருந்து என்.சி.சி தலைமை இயக்குநர் லெப்டினன்ட் ஜெனரல் திரு குர்பிர்பால் சிங் கொடியசைத்து தொடங்கி வைத்தார். இக்குழுவில் 5 அலுவலர்கள், 17 நிரந்தர பயிற்றுநர்கள் மற்றும் 26 தேசிய மாணவர் படை மாணவர்கள்  இடம் பெற்றுள்ளனர். இந்தக் குழு 2023 செப்டம்பர் முதல் வாரத்திற்குள் தெலு சிகரத்தை அடைய முயற்சி மேற்கொள்ளும்.
1970-ஆம் ஆண்டு முதல் நடைபெற்று வரும் மலையேற்றப் பயணத்தில் இது என்.சி.சி மாணவர்களின் 86-வது மலையேற்றப் பயணமாகும். 6,002 மீட்டர்  உயரமுள்ள தெலு சிகரம், உத்தராகண்ட் மாநிலத்தில் உள்ள கர்வால் இமயமலைப் பகுதியின் கங்கோத்ரி மலைத்தொடரில் அமைந்துள்ளது.
இன்று பயணத்தைத் தொடங்கியுள்ள என்சிசி மாணவர்கள் வெற்றி அடைய வாழ்த்து தெரிவித்த என்.சி.சி தலைமை இயக்குநர், சவால்களை எதிர்கொண்டு தன்னம்பிக்கையுடனும், துணிச்சலுடனும் செயல்படுமாறு அறிவுரை வழங்கினார். இளைஞர்களின் வளர்ச்சியில் என்சிசி முக்கிய பங்காற்றுவதுடன் அவர்கள் சாகச நடவடிக்கைகளில் ஈடுபடுவதற்கு ஏராளமான வாய்ப்புகளையும் வழங்கி வருவதாக என்.சி.சி தலைமை இயக்குநர் லெப்டினன்ட் ஜெனரல் திரு குர்பிர்பால் சிங் தெரிவித்தார்.
-----

ANU/AD/PLM/KPG/KRS
(Visitor Counter : 58
PIB Headquarters
மூத்த குடிமகளின் மனித நேயம்
மதுரை ரிசர்வ் லைன் அஞ்சலகத்திற்கு இன்று வந்த, 65 வயதான திருமிகு. கார்த்திகா பாலநாயகம் அம்மாள், ரூ.100/- வீதம், 32 மணியார்டர்களை அனுப்பினார். பிரதமருக்கும் அனைத்து மாநில, யூனியன் பிரதேச முதல்வர்களுக்கும் கொரோனா வைரஸ் சிகிச்சை மற்றும் நிவாரண நிதிக்காக இந்தத் தொகையை அனுப்புவதாக அவர் தெரிவித்தார். மிகவும் ஏழ்மையான நிலையில் இருக்கும் அவர், தனது உணவுக்காக வைத்திருந்த பணத்தை அனுப்புவதாகவும், யாரிடமும் இந்தத் தொகையை வசூலிக்கவில்லை என்றும் கூறியுள்ளார்.
கொரோனா வைரஸால் பாதிக்கப்பட்டிருக்கும் அனைத்து நாடுகளுக்கும், இந்த வைரஸை எதிர்த்துப் போராடுவதற்காக, வங்கி மூலம் பணம் அனுப்பத் திட்டமிட்டிருப்பதாகவும் அவர் மேலும் கூறினார்.
அவரின் ஈ-மணியார்டரை மதுரை ரிசர்வ் லைன் அஞ்சலகத்தில் பணியாற்றும் திருமதி தேவி புக் செய்தார். படிவங்களை அங்குள்ள அனைத்து தபால்காரர்களும் நிரப்பிக் கொடுத்தனர்.
விண்வெளித்துறை
விண்வெளி ஆராய்ச்சி மற்றும் மேம்பாட்டில் தொடக்கம் முதல் இறுதி வரையிலான திறன்களைக் கொண்ட விண்வெளிப் பயண நாடுகளில் இந்தியா ஐந்தாவது இடத்தில் உள்ளது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
விண்வெளி ஆராய்ச்சி மற்றும் மேம்பாட்டில் தொடக்கம் முதல் இறுதி வரையிலான திறன்களைக் கொண்ட விண்வெளிப் பயண நாடுகளில் இந்தியா ஐந்தாவது இடத்தில் உள்ளது என்றும் நமது சொந்த நிலத்திலிருந்து செலுத்துவதற்கான திறன், புவி கண்காணிப்பு, செயற்கைக்கோள் தகவல்தொடர்பு, வானிலையியல், விண்வெளி அறிவியல் ஆகிய திட்டங்களை செயல்படுத்தும் திறனும் அடங்கும்.என்றும் மத்திய அறிவியல் மற்றும் தொழில்நுட்பத் துறை இணையமைச்சர் , பிரதமர் அலுவலகம், பணியாளர் நலன், மக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த டாக்டர் ஜிதேந்திர சிங், விண்வெளித் துறை சீர்திருத்தங்களுக்குப் பின் தனியார் தொழில்களும் வேகமாக வளர்ந்து வருகின்றன என்றார்.
கடந்த 5 ஆண்டுகளில் இஸ்ரோ அடைந்துள்ள குறிப்பிடத்தக்க முன்னேற்றத்தையும் அமைச்சர் பட்டியலிட்டார். சில முக்கிய சாதனைகள் கீழே பட்டியலிடப்பட்டுள்ளன:
இந்தக் காலகட்டத்தில்  27 செயற்கைக்கோள்கள் மற்றும் 22 செலுத்து வாகனத் திட்டங்கள் வெற்றிகரமாக நிறைவேற்றப்பட்டுள்ளன. ஜூன் 2018-ல்,நானோ செயற்கைக்கோள்களின் மேம்பாடு குறித்த பயிற்சி திட்டத்தை இந்தியா அறிவித்தது. 45 நாடுகளைச் சேர்ந்த 90 பங்கேற்பாளர்கள் மூன்று குழுக்களாக இந்த திட்டத்தின் மூலம் பயனடைந்தனர். .
இந்தியாவின் இரண்டாவது சந்திரயான் -2 ஜூலை 22, 2019 அன்று ஜி.எஸ்.எல்.வி மார்க் 3-எம் 1 மூலம் வெற்றிகரமாக ஏவப்பட்டது. சந்திரயான் -2 ஆர்பிட்டர் ஆராய்ச்சி சமூகத்திற்கு மதிப்புமிக்க அறிவியல் தரவுகளை வழங்குகிறது.
2019 ஆம் ஆண்டில், "ஜெய் விக்யான், ஜெய் அனுசந்தன்" என்ற அரசின் தொலைநோக்கு பார்வைக்கு ஏற்ப "இளம் விஞ்ஞானி திட்டம்" என்ற வருடாந்திர சிறப்பு திட்டத்தை இஸ்ரோ அறிமுகப்படுத்தியது. 2019, 2022 மற்றும் 2023 ஆகிய 3 ஆண்டுகளில் நடைபெற்ற யுவிகா நிகழ்ச்சியில் மொத்தம் 603 மாணவர்கள் கலந்து கொண்டுள்ளனர்.
25 நவம்பர் 2022 அன்று இஸ்ரோ வளாகத்தில் சென்னை அக்னிகுல் காஸ்மோஸ் பிரைவேட் லிமிடெட் நிறுவிய முதல் தனியார் ஏவுதளம் மற்றும் மிஷன் கட்டுப்பாட்டு மையம் செயல்பாட்டுக்கு வந்தது.
பிப்ரவரி10, 2023 அன்று, சிறிய செயற்கைக்கோள் செலுத்துவாகனம்  வெற்றிகரமாக விண்ணில் செலுத்துப்பட்டது, ஈ.ஓ.எஸ் -07, ஜானஸ் -1, ஆசாதிசாட் -2 ஆகிய மூன்று செயற்கைக்கோள்கள்  விண்ணில் செலுத்தப்பட்டன.
சந்திரயான்-3 விண்கலத்தை எல்விஎம்3-எம்4 விண்கலம் கடந்த ஜூலை14-ம் தேதிவெற்றிகரமாக விண்ணில் செலுத்தியது. நிலவின் சுற்றுவட்டப்பாதையை இணைக்கும் பணிகள் நடைபெற்று வருகின்றன. 2023 ஆகஸ்ட் 23 அன்று நிலவில் தரையிறங்க திட்டமிடப்பட்டுள்ளது.
-----------
ANU/AP/SMB/KPG
(Visitor Counter : 61
பிரதமர் அலுவலகம்
என் எஸ் ஜி அமைப்பு தினத்தை முன்னிட்டு வீரர்களுக்கு பிரதமர் வாழ்த்து
என் எஸ் ஜி எனப்படும் தேசிய பாதுகாப்பு வீரர் படையின் அமைப்பு தினத்தை முன்னிட்டு பிரதமர் திரு.நரேந்திர மோடி என் எஸ் ஜி கருப்பு பூனை படையின் வீரர்களுக்கும் அவர்களது குடும்பத்தினருக்கும் வாழ்த்துகளைத் தெரிவித்துள்ளார்.
பிரதமர் பகிர்ந்துள்ள டுவிட்டர் பதிவில், “என் எஸ் ஜி தினத்தை முன்னிட்டு, என் எஸ் ஜி கருப்பு பூனை படையின் வீரர்களுக்கும் அவர்களது குடும்பத்தினருக்கும் வாழ்த்துகளைத் தெரிவித்துக் கொள்கிறேன். இந்திய பாதுகாப்பு அமைப்பில் என் எஸ் ஜி முக்கிய பங்கை ஆற்றுகிறது. அதீத துணிச்சல் மற்றும் செயல்திறனுடன் அது விளங்குகிறது. நாட்டை பாதுகாப்பதில் என் எஸ் ஜி எடுக்கும் முயற்சிகளை கண்டு இந்தியா பெருமை அடைகிறது," என்று கூறியுள்ளார்.
(
தேர்தல் ஆணையம்
தேர்தல் நடைபெறும் தொகுதிகளில் தேர்தல் தினத்தன்றும், தேர்தல் தேதிக்கு 72 மணி நேரத்துக்கு முன்பும் பைக் பேரணிக்கு தடை
தேர்தல் தினத்தன்றும், தேர்தல் தினத்துக்கு முன்பாகவும், வாக்காளர்கள் இடையே அச்சத்தை ஏற்படுத்த, சில இடங்களில் சமூக விரோதிகள் சிலர் , பைக்குகளை பயன்படுத்துகின்றனர் என தேர்தல் ஆணையத்தின் கவனத்துக்கு கொண்டு செல்லப்பட்டது.
இது குறித்து பரிசீலனை செய்த தேர்தல் ஆணையம், தேர்தல் நடைபெறும் அனைத்து தொகுதிகளிலும், தேர்தல் தேதி அன்று அல்லது தேர்தல் தேதிக்கு 72 மணி நேரம் முன்பாக, பைக் பேரணிகளை அனுமதிக்க கூடாது என முடிவு செய்துள்ளது.
இது தொடர்பான அறிவுறுத்தல்கள், தேர்தல் நடைபெறும் மாநிலங்களின் தலைமை தேர்தல் அதிகாரிகளுக்கு வழங்கப்பட்டுள்ளன.
இந்திய தேர்தல் ஆணையத்தின் இணையதளம் https://eci.gov.in -லும் இந்த அறிவுறுத்தல்கள் உள்ளன.
அறிவியல் மற்றும் தொழில்நுட்பத்துறை
அறிவியல் மற்றும் தொழில்துறை ஆராய்ச்சி கவுன்சிலின்  கோடைகால ஆராய்ச்சி பயிற்சி திட்டத்திற்கு 16,000 க்கும் மேற்பட்ட விண்ணப்பங்கள் பெறப்பட்டன
அறிவியல் மற்றும் தொழில்துறை ஆராய்ச்சி கவுன்சில் , அதன் கோடைகால ஆராய்ச்சி பயிற்சித் திட்டத்திற்காக  நாடு முழுவதும் இருந்து 16,000க்கும் மேற்பட்ட விண்ணப்பங்களைப் பெற்றுள்ளது. அசாமின் ஜோர்ஹாட்டில் உள்ள சி.எஸ்.ஐ.ஆர் – வடகிழக்கு அறிவியல் தொழில்நுட்ப நிறுவனத்தின்  இயக்குனர் டாக்டர் ஜி. நரஹரி சாஸ்திரி இதைத் தெரிவித்துள்ளார்.
சி.எஸ்.ஐ.ஆர்- எஸ்.ஆர்.டி.பி  திட்டத்தின் ஒருங்கிணைப்பு நிறுவனமான CSIR-NEIST ஆல் ஏற்பாடு செய்யப்பட்ட நிகழ்ச்சியின் துவக்க விழாவில் டாக்டர் சாஸ்திரி பேசினார்.
"இந்த ஆன்லைன் கோடைகால ஆராய்ச்சி பயிற்சித் திட்டமானது, COVID-19 தொற்றுநோயால் ஊரடங்கு அமல்படுத்தப்பட்ட நிலையில், நாடு முழுவதும் கல்வி சூழ்நிலை மந்தமான நிலைக்கு சென்ற போது ஆலோசிக்கப்பட்டது.. தேசத்தின் கல்வியாளர்களிடையே தொற்றுநோயால் ஏற்பட்ட மந்தநிலையை போக்குவதற்கும், நாட்டில் மாணவ சமுதாயத்தினரிடையே ஆக்கபூர்வமான மனநிலையை மேம்படுத்துவதற்கும், இந்திய கல்வி வரலாற்றில் முதல்முறையாக நடைமுறைப்படுத்தும் இந்த திட்டத்தை செயல்படுத்த டாக்டர் சேகர் சி. மாண்டே CSIR - NEIST க்கு ஆணையை வழங்கியுள்ளதாக டாக்டர் ஜி. நரஹரி சாஸ்திரி கூறினார்.
விண்ணப்பங்களைப் பெறுவதற்கான கடைசி தேதி ஜூன் 5, 2020-லிருந்து ஜூன் 8, 2020 வரை நீட்டிக்கப்பட்டது.. CSIR–NIEST யின் இந்த திட்டத்தில் அர்ப்பணிப்புடன் ஈடுபட்டு, இரண்டு நாட்களில் போர்கால அடிப்படையில் ஏராளமான விண்ணப்பங்களைப் பரிசீலித்து, அவற்றில் தகுதியானவர்களின் பட்டியலை குறுகிய கால அவகாசத்தில் தேர்வு செய்து, ஜூன் 10, 2020 க்குள் வெளியிட்ட கடினமான பணியை நிறைவேற்றிய குழுவினரை. டாக்டர் சாஸ்திரி பாராட்டினார்,
-------
(Visitor Counter : 145
பிரதமர் அலுவலகம்
சாத் பண்டிகையை முன்னிட்டு நாட்டு மக்களுக்கு பிரதமர் வாழ்த்து
சாத் பண்டிகையை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
டுவிட்டர் பதிவில் பிரதமர் கூறியிருப்பதாவது;
"சூரியக் கடவுள் மற்றும் இயற்கை வழிபாட்டிற்காக அர்ப்பணிக்கப்பட்ட மகாபர்வ் சாத்தில் அனைத்து நாட்டு மக்களுக்கும் மனமார்ந்த நல்வாழ்த்துக்கள். சூரியனின் அருளாலும் இயற்கையின் வளத்தாலும் அனைவரின் வாழ்வும் எப்போதும் ஒளிமயமாக இருக்கட்டும்."